## Dopuna popisa opojnih droga, psihotropnih tvari i biljaka iz kojih se može dobiti opojna droga te tvari koje se mogu uporabiti za izradu opojnih droga

### NN 48/2005 (13.4.2005.), Dopuna popisa opojnih droga, psihotropnih tvari i biljaka iz kojih se može dobiti opojna droga te tvari koje se mogu uporabiti za izradu opojnih droga

# MINISTARSTVO ZDRAVSTVA I SOCIJALNE SKRBI

**938**

Na
temelju članka 2. stavka 2. Zakona o suzbijanju zlouporabe opojnih droga
(»Narodne novine« br. 107/01, 87/02, 163/03 i 141/04)
ministar zdravstva i socijalne skrbi donosi

## DOPUNU

### POPISA OPOJNIH DROGA, PSIHOTROPNIH TVARI I BILJAKA IZ KOJIH SE MOŽE DOBITI OPOJNA DROGA TE TVARI KOJE SE MOGU UPORABITI ZA IZRADU OPOJNIH DROGA

I.

U točki I. Popisa opojnih droga, psihotropnih tvari i biljaka iz kojih se može dobiti opojna
droga te tvari koje se mogu uporabiti za izradu opojnih droga (»Narodne novine«
br. 163/04) u POPISU PSIHOTROPNIH TVARI u Dijelu I.
Odjeljku 1. ispred riječi: »brolamfetamin kationin« dodaje se novi redak u kojem se u stupcu
»Međunarodno nezaštićeno ime (hrvatski)« upisuje riječ: »benzilpiperazin«,
u stupcu »Međunarodno nezaštićeno ime (engleski)« upisuje riječ: »Benzylpiperazine«, u stupcu »Ostala nezaštićena imena«
upisuje riječ: »BZP«, a u stupcu »Kemijsko ime (engleski)« upisuje riječ: »1- Benzylpiperazine«.

Ispred riječi: »lizergid«
dodaje se novi redak u kojem se u stupcu »Međunarodno nezaštićeno ime
(hrvatski)« upisuje riječ: »klorofenilpiperazin«, u
stupcu »Međunarodno nezaštićeno ime (engleski)« upisuje riječ: »Chlorophenylpiperazine«, u stupcu »Ostala nezaštićena imena«
upisuje riječ: »mCPP«, a u stupcu »Kemijsko ime
(engleski)« upisuju se riječi: »1-(3-Chlorophenyl) piperazine«.

Ispred riječi: »psilocibin«
dodaju se retci koji glase.

U prvom retku u stupcu »Međunarodno nezaštićeno
ime (hrvatski)« upisuje riječ: »metoksifenilpiperazin«,
u stupcu »Međunarodno nezaštićeno ime (engleski)« upisuje riječ: »Methoxyphenylpiperazine«, u stupcu »Ostala nezaštićena
imena« upisuje riječ: »MeOPP«, a u stup­cu »Kemijsko
ime (engleski)« upisuju se riječi: »1-(4-Methoxyphenyl)
piperazine«.

U drugom retku u stupcu »Međunarodno nezaštićeno
ime (hrvatski)« upisuju se riječi: »metilendioksibenzil-piperazin«, u stupcu »Međunarodno nezaštićeno ime
(engleski)« upisuju se riječi: »Methylenedioxybenzyl-piperazine«, u stupcu »Ostala nezaštićena imena« upisuje
riječ: »MDBP«, a u stupcu »Kemijsko ime (engleski)« upisuju se riječi: »1-(3,4-
Methylenedioxybenzyl) piperazine«.

Iza riječi: »tertahidrokanabinol,
pripadajući izomeri i njihove stereokemijske
varijacije:« dodaje se redak u kojem se u stupcu »Međunarodno nezaštićeno ime
(hrvatski)« upisuju riječi: »trifluorometilfenil-piperazin«, u stupcu »Međunarodno nezaštićeno ime
(engleski)« upisuje se riječi: »Trifluorometilfenil-piperazin«, u stupcu »Ostala nezaštićena imena« upisuje
riječ: »TFMPP«, a u stupcu »Kemijsko ime (engleski)« upisuju se riječi: »1-(3-Trifluromethylphenyl) piperazine«.

II.

Ova Dopuna Popisa opojnih droga, psihotropnih tvari i biljaka iz kojih se može dobiti opojna
droga te tvari koje se mogu uporabiti za izradu opojnih droga stupa na snagu
osmoga dana od dana objave u »Narodnim novinama«.

Klasa:
011-02/05-01/5

Urbroj: 534-06-05-1

Zagreb,
4. travnja 2005.

Ministar

**doc****. dr. sc. Neven Ljubičić**, v. r.

Izmjene i dopune, NN 48/2005-938